Source: http://waf-kolektiv.blogspot.com/2011/05/osobne-udaje-policia-sis-scitanie.html
Timestamp: 2018-02-24 14:22:02+00:00
Document Index: 2836408

Matched Legal Cases: ['§14', '§ 9', '§ 2', '§ 31', '§ 15', '§ 2', '§ 13', '§ 15', '§ 16', '§ 76', '§ 76']

Osobné údaje, polícia, SIS a sčítanie – paranoidno - právny kukuč | wildandfree kolektív
Osobné údaje, polícia, SIS a sčítanie – paranoidno - právny kukuč
V posledných dňoch sa hovorí o tom, že sčítanie 2011 nie je až tak anonymné, ako by malo byť. Boh ho vie. Čo ale môžem urobiť je hodiť na zákony o sčítaní právny kukuč. Krátko sa zastavme najprv pri sčítaní za rok 2001. To upravoval zákon č. 165/1998 Z.z. z 12. mája 1998 o sčítaní obyvateľov, domov a bytov v roku 2001 - stanovoval v §14 ods. 1, že zisťované údaje sa môžu použiť len na štatistické účely. Tým je explicis verbis vylúčené použitie údajov na akýkoľvek iný účel. Zároveň v § 9 ods. 2 písm. f) uvádzal, že štatistický úrad „poskytne výsledky sčítania podľa osobitného predpisu“. Výsledky sú celkom jednoznačne agregátne anonymné údaje. So far so good. Zbieralo sa toto:
Na základe zákona sa zisťujú sa nasledovné údaje:
16. Najvyššie ukončené vzdelanie - názov školy
Tohtoročné sčítanie má ale trochu odlišnú právnu úpravu. Zákon o štátnej štatistike č. 540/2001 Z.z. rozlišuje štatistické údaje a dôverné štatistické údaje - tieto definuje v § 2.
Dôverným štatistickým údajom je údaj týkajúci sa jednotlivej spravodajskej jednotky, ktorý umožňuje jej priamu alebo nepriamu identifikáciu a bol získaný na štatistické účely podľa tohto zákona. Za priamu identifikáciu sa považuje identifikácia spravodajskej jednotky podľa obchodného mena, sídla a identifikačného čísla organizácie (ďalej len "identifikačné číslo"), alebo podľa mena a priezviska, adresy trvalého bydliska alebo rodného čísla. Za nepriamu identifikáciu sa považuje identifikácia spravodajskej jednotky využitím iných údajov získaných štatistickým zisťovaním.
Štatistickým údajom je údaj o skúmaných javoch a skutočnostiach, získaný štatistickým zisťovaním.
Treba tiež vedieť, že štatistickou informáciou je informácia sociálnoekonomického, technického alebo ekologického charakteru, ktorá vznikla sumarizáciou dôverných štatistických údajov, ktorá neumožňuje priamu alebo nepriamu identifikáciu spravodajskej jednotky.
Poskytovanie štatistický údajov upravuje § 31 zákona o štátnej štatistike takto:
Nás však zaujíma § 15 zákona o štátnej štatistike, ktorý ustanovuje, že „Sčítanie obyvateľov, domov a bytov upravuje osobitný zákon.“ Inak povedané, všeobecné zásady zákona o štátnej štatistike neplatia, ak zákon o sčítaní obsahuje inú právnu úpravu - uplatňuje sa výkladové pravidlo lex specialis derogat generali.
Pozrime sa na zákon č. 263/2008 Z.z. o sčítaní obyvateľov, domov a bytov v roku 2011 a ktorým sa mení a dopĺňa zákon č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov (ďalej len „Zákon o sčítaní“) bližšie. Aké údaje sa zisťujú sa dozvieme z § 2 zákona o sčítaní:
Ako je to s poskytovaním údajov, teda napríklad kto je s kým rodina, kto s kým býva, kde sa obvykle zdržuje a tak podobne ? Tu sa musíme pozrieť na § 13 zákona s sčítaní:
Kľúčové sú slová „na iné ako štatistické účely“. Ukážeme si prečo. Zoberme si na pomoc dva zákony, ktoré majú čísla 46/1993 Z.z. a 173/1994 Z.z.
V prvom z nich, zákone o Slovenskej informačnej službe, kde nás zaujímajú § 15 a § 16.
(2) Štátne orgány sú povinné poskytnúť požadovanú pomoc, podklady a informácie informačnej službe, pokiaľ im v tom nebránia dôvody ustanovené inými všeobecne záväznými právnymi predpismi.
(3) Na poskytnutie pomoci, podkladov alebo informácií nesmie byť nikto nútený.
Druhý zákon je zákon o policajnom zbore. Tu sa pozrieme na § 76 a § 76a:
(2) Prevádzkovateľ alebo sprostredkovateľ informačného systému užívateľov verejnej telefónnej služby, 28c) informačného systému občianskych preukazov, 28d) informačného systému cestovných dokladov, 28e) informačného systému obyvateľov 28f) a informačného systému dopravných evidencií 28g) je povinný Policajnému zboru na plnenie jeho úloh umožniť diaľkový, nepretržitý a priamy prístup k informáciám a osobným údajom z príslušného informačného systému.
(3) Policajný zbor je pri odhaľovaní a dokumentovaní trestnej činnosti oprávnený žiadať v rozsahu potrebnom na plnenie konkrétnej úlohy Policajného zboru a na čas nevyhnutný na splnenie tejto úlohy od právnických osôb a fyzických osôb, ktoré poskytujú elektronické komunikačné siete a elektronické komunikačné služby, 28h) prevádzkové údaje a údaje komunikujúcich strán podľa osobitného predpisu 28i) spôsobom umožňujúcim diaľkový, nepretržitý a priamy prístup. Právnické osoby a fyzické osoby, ktoré poskytujú elektronické komunikácie, sú povinné písomnej žiadosti Policajného zboru bez zbytočného odkladu vyhovieť.
Na rozdiel od sčítania 2001 nie je vylúčené použitie údajov na iné, ako štatistické účely. Ak teda polícia alebo SIS bude chcieť, môže sa úplne legálne a zákonne dostať k údajom, pochádzajúcim z každého jednotlivého sčítacieho hárku, toré sa občas dajú celkom pekne spojiť s určitou alebo určiteľnou osobou.
Keď po vás idú, nie je to paranoja. Otázne je len to, či tento právny zázrak vznikol náhodou, teda objavil sa, alebo to bolo zámerné.
Menovky: akcie, teória a prax
Díky moc za článek, a za práci na něm.
Ale... když se článek zkrátí, nebo alespoň pomocí označení (menší velikost písma, odsazení) méně důležitých odstavců
a zvýraznění klíčových částí textu (bold)
a přidá se oddělení jednotlivých odstavců prázdným řádkem,
bude článek vypadat použitelněji pro masové šíření směrem k věřejnosti.
21. 5. 2011, 18:30:00